สวัสดีค่ะพอดีเปนมา5เดือนกว่าแล้วมีอาการซึมๆไม่มีสติรุสึกหดหู่ไม่อยากเจอใครไม่อยากทำอะไรกินอะไรไม่ได้แม้แต่น้ำอาทิตนึงลงมา10กว่าโลคะช่วงหนักหน่อยก้จะเม่อลอยแล้วก้ร้องไห้คิดแต่วิธีฆ่าตัวตายความคิดคือโลกนี้ไม่หน้าอยู่ไม่อยากตื่นขึ้นมาพยายามฆ่าตัวตายตลอดจนต้องออกจากงานมาพักล่าสุดก้ผูกคอตายแต่แฟนมาช่วยทันพอจะมีวิธีรักษาไหมคะตอนนี้ไม่ไหวกับอาการที่เปนยุมันแย่ลงเรื่อยๆ
สวัสดีค่ะ การวินิจฉัยที่เป็นไปได้-โรคซึมเศร้า-ภาวะซึมเศร้า ซึ่งเกิดได้ในคนทั่วไปที่เผชิญกับปัญหาหรือความทุกข์-ปัญหาในการปรับตัวเข้ากับสิ่งแวดล้อมโรคซึมเศร้าคือ โรคทางจิตเวชชนิดหนึ่ง ที่ทำให้มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่มาก มีความคิดอยากฆ่าตัวตาย พฤติกรรมการกินการนอนเปลี่ยนแปลง จนทำให้น้ำหนักเปลี่ยนแปลงมากไปด้วยได้ในกรณีนี้คิดว่าน่าจะเข้าข่ายโรคซึมเศร้าและอยู่ในภาวะที่ต้องการความช่วยเหลืออย่างเร่งด่วนค่ะ แนะนำพบจิตแพทย์เพื่อพูดคุยและประเมินสภาพจิตอย่างละเอียด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ในช่วงนี้อาจเป็นช่วงที่ต้องการกำลังใจและการดูแลจากคนรอบข้าง แนะนำว่าอย่าท้อแท้ และควรตั้งสติ สู้กับปัญหาและหาทางออกและความช่วยเหลือจากคนที่เรารักค่ะ